A TANÁCS HATÁROZATA
(2005. április 25.)
az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló, euro-mediterrán megállapodás jegyzőkönyvének a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából történő aláírásáról és ideiglenes alkalmazásáról
(2005/721/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 310. cikkére, összefüggésben a 300. cikk (2) bekezdése első albekezdésének második mondatával,
tekintettel az Európai Unió új tagállamainak csatlakozási okmányára és különösen annak 6. cikke (2) bekezdésére,
tekintettel a Bizottság javaslatára,
mivel:
(1)
2004. február 10-én az Európai Közösség és annak tagállamai nevében a Tanács felhatalmazta a Bizottságot, hogy tárgyalásokat folytasson a Tunéziai Köztársasággal, az egyrészről az Európai Közösségek és tagállamai, másrészről a Tunéziai Köztársaság közötti, társulás létrehozásáról szóló euro-mediterrán megállapodás (1) kiigazításáról az új tagállamok Európai Unióhoz történő csatlakozásának figyelembevétele céljából.
(2)
E tárgyalások a Bizottság megelégedésére zárultak.
(3)
A Tunéziai Köztársasággal megtárgyalt jegyzőkönyv 12. cikkének (2) bekezdése rendelkezik a jegyzőkönyv hatálybalépés előtti ideiglenes alkalmazásáról.
(4)
A jegyzőkönyvet - figyelemmel annak egy későbbi időpontban való megkötésére - a Közösség és tagállamai nevében alá kell írni, és ideiglenesen alkalmazni kell,
A KÖVETKEZŐKÉPPEN HATÁROZOTT:
1. cikk
A Tanács elnöke felhatalmazást kap, hogy - figyelemmel annak megkötésére - kijelölje az Európai Közösség és annak tagállamai nevében, az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euro-mediterrán megállapodás jegyzőkönyvének aláírására jogosult személy(eke)t, a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából.
A jegyzőkönyv szövegét csatolták e határozathoz.
2. cikk
A megállapodást ideiglenesen kell alkalmazni - figyelemmel annak megkötésére - 2004. május 1-jétől kezdődően.
Kelt Brüsszelben, 2005. április 25-én.